בס"ד

גיליון מס' 528 יד' טבת תשע"ו

**ויחי**

 רעיונות על הפרשה על פי תורתו של הרב אביגדור נבנצל שליט"א

יעקב אבינו אומר דברי תוכחה לראובן בנו: ''רְאוּבֵןבְּכֹרִיאַתָּהכֹּחִיוְרֵאשִׁיתאוֹנִייֶתֶרשְׂאֵתוְיֶתֶרעָז: פַּחַזכַּמַּיִםאַלתּוֹתַרכִּיעָלִיתָמִשְׁכְּבֵיאָבִיךָאָזחִלַּלְתָּיְצוּעִיעָלָה''(בראשית מט, ג-ד) והנה מעשה בלהה ארע כשיעקב אבינו חזר מחרן, ולפי חז"ל יעקב היה אז בן תשעים ותשע שנים, דהיינוארבעיםושמונהשניםקודם; נמצא שבמשך שנים רבות יעקב שמר על שתיקה ביחס לאותו מעשה, אך לא מפני חוסר ידיעה, שכן נאמר שם: ''וַיִּשְׁמַעיִשְׂרָאֵל'' (שם לה, כב) רש"ימסביראתסיבתההמתנה: *''ראובןבני, אניאומרלךמפנימהלאהוכחתיךכלהשניםהללו, כדישלאתניחניותלךותדבקבעשואחי''*(דברים א, ג) כלומר למרות התועלת שיש בתוכחה, יעקב נמנע מלהוכיח את בנו בגין החשש שמא ראובן יתייאש ויעזוב את ביתו וילך לעשו.

שואל מו"ר הרב נבנצל שליט"א: וכי אין זה חשש רחוק מדי בכדי להימנע מתוכחת בנו הבכור? הרי התוכחה הינה אחת מארבעים ושמונה דברים שהתורה נקנית בהם, כפי שאמרו חז"ל: *''אוֹהֵבאֶתהַתּוֹכָחוֹת''* (אבות פ"ו מ"ו) ואדרבה, אנשים חכמים שמחים בתוכחה המסייעת ליישר את מעשיהם. יתירה מזו: כיצד ניתן לחשוש שראובן ילך אל עשו הרשע שהוא ההיפך הגמור מראובן? הרי יצחק נאלץ להזהיר את עשו שיביא ציד מן ההפקר ולא מן הגזל (רש"י בראשית כז, ג) ולעומתו ראובן נזהר מאוד מהגזל, שנאמר: ''וַיֵּלֶךְרְאוּבֵןבִּימֵיקְצִירחִטִּים''(שם ל, יד) ומסביר רש"י: *''להגידשבחןשלשבטים, שעתהקצירהיהולאפשטידובגזללהביאחיטיםושעוריםאלאדברההפקרשאיןאדםמקפידבו''*. ועוד, עשו הרי התאמץ להרוג את יעקב אחיו למרות שמכירת הבכורה היתה מרצונו, ואילו ראובן מסר את נפשו להצלת יוסף מיד האחים למרות שיוסף נטל ממנו את הבכורה בנחלת הארץ (ברכות ז:) אם כן מדועיעקבחושששראובן יעזוב אותו וילך לעשו?

אומרהרב: אפשרלתרץ בשני אופנים; האופן האחד הואשיעקבאבינואכן לאחשששראובןיעזובאותובפועל וילךלעשואלאשרקיחשוב, יהרהרבליבו: 'כלכךקשהאצליעקבאבי, אוליעדיף היה להיות במחנהעשו; שםוודאי לאהייתימקבלגערהכזאת'. על כן יעקב שותק במשך ארבעים ושמונה שנה בכדי שאפילו הרהור קל מסוג זה לא יעלה על לב בנו.

אולם יתכן לומר אחרת, ואולי תירוץ זה אמתי יותר בפירוש דברי רש"י: אין כוונת דברי רש"י שראובן היה נוטש את משפחת יעקב כדי להצטרף למחנה עשו בגין תוכחת אביו על מעשיהו, אלא שבעקבות התוכחה עלולה להתפתח בלב ראובן איזו נטייה קטנה לכיוון עשו שאמנם היא מזערית ביותר, אך מסוכנת למדי שכן אי אפשר לשער מה יהיו תוצאותיה ולהיכן תתפתח.

רעיון זה אינו רחוק מהמציאות, שכן מצינו בלוט שבתחילת דרכו כשהיה צמוד לאברהם אבינו היה צדיק, וכמו שאמרו חז"ל: *''שהיה קלסתר פניו דומה לו*(לאברהם)*''* ואין הכוונה לדמיון פיזי אלא למהות הרוחנית של אברהם, ומשמעות הדבר היא שהמסתכל על לוט היה יכול להבחין מעין הארת וצדקות אברהם, ואעפ"כ כשאברהם הוכיחו על הגזל שרועיו גזלו, לוט בחר להיפרד ממנו, כפי שכתוב: ''וַיִּסַּעלוֹטמִקֶּדֶם'' (שם יג, יא)*''נסעמאצלאברם (למזרח), והלךלולמערבושלאברם, נמצאנוסעממזרחלמערב. ומדרשאגדההסיעעצמומקדמונושלעולם, אמר:איאפשילאבאברםולאבאלקיו''* (רש"י). משם והלאה הצטרף לסדום והתדרדר לדיוטה התחתונה ביותר. חשש כזה היה אפוא ביעקב לגבי ראובן; אמנם שמו של ראובן חרוט בחושן המשפט, וודאי שלא יתהפך בין רגע, אולם תתכן התדרדרות מזערית שתחילתה בהרהורים, ואם כן הסכנה לעזוב את בית יעקב היא לא רחוקה על אף המעלות הרבות שבו. מה עוד שחז"ל הזהירו שלא לאיים על ילד קטן על עונש חמור עתידי מפני שהדבר גורם לפחד פנימי בילד שעלול להסתיים באסון, והנימוק לדבריהם הוא מעשה שהיה עם תינוק שהפיל עצמו בבור מפני שפחד מעונש; אמנם ראובן אינו ילד קטן אולם עדיין קיים חשש שמפני פגיעה נפשית גדולה שעלולה לגרום התוכחה בנפשו, התוצאות תהיינה חמורות עד כדי עזיבת בית יעקב, עם ישראל ההולך ונבנה, התורה וחלקו בארץ ישראל, ואפילו העולם הבא שלו, שכן יעקב ועשו חילקו ביניהם את שני העולמות, ויעקב נטל את העוה"ב.

והנה מוסיף הרב, יתכן שחשש יעקב אינו מוצדק ואדרבה, סביר להניח שראובן אכן היה מקבל את התוכחה מאהבה ומיישר את דרכו בעקבותיה, ובשום אופן לא היה עוזב את בית אביו ואת עמו. אלא שכידוע תורתנו תורת חיים, והנגזר מסוגיה זו הינו מוסר השכל והוראת הלכה למעשה בשבילנו, והיא שבבואנו להוכיח בן מן הבנים, חבר, שכן או אדם אחר, עלינו לשקול היטב את התוצאות העלולות להיגרם מאותה תוכחה. נדרשת מהאדם ראייה ארוכת טווח שתבחין באפשרויות השונות שהמצב יכול לגלגל בעקבות הדיבור שלנו.

למעשה משה רבנו למד רעיון זה מיעקב אבינו, ולא הוכיח את ישראל במשך ארבעים שנה במדבר אלא רק סמוך למיתתו, בדיוק כפי שעשה יעקב; מהם גם למדו יהושע, שמואל הנביא ודוד המלך. ואם כך בגדולי ישראל כל שכן ועל אחת כמה וכמה אנחנו הקטנים יכולים ללמוד מכאן אורחות חיים.

כעת נחזור להוהאמינא של יעקב אבינו, שראובן עלול להיפגע בגין תוכחתו ולעבור למחנה עשו. השאלה שיש לנו לשאול על מחשבה אפשרית זו של ראובן היא, אצלעשוראובןיקבלכבוד? הרי ראובן יודע היטב שהכבוד האמתי ממתין לו בבית יעקב ובקרב עם ישראל, שכן כך חונך מקטנותו! אלא שזהו כוחו של הכבוד, כשנפגע כבודו של אדם, הרי שהדבר עלול להעביר אותו על דעתו, ואף לדחוף אותו למעשים הנוגדים את השקפת עולמו, ליוזמות שאינן מתאימות למה שהוא מאמין באמונה שלמה. ואם ראובן בכור ישראל חשוד על כך, ממילא צריכים להבין בקל וחומר שכל אחד מאתנו חשוד על כך, ויתכן שנהיה מוכנים לוותר על היקר ביותר ובלבד שכבודנו האישי לא ייפגע.

דוגמה מזעזעת לכך מצינו בירבעם מלך ישראל, אשר חז"ל הפליגו בשבחים על חוכמתו העולה על חוכמת גדולי דורו מלבד שלמה המלך, ועל תורתו אמרו ש*''לא היה בה שום דופי''* (סנהדרין קב.) ואם הקב"ה הבטיחו מלכות על עשרת השבטים (מ"א יא, לח) הרי שוודאי שלא לחינם הבטיחו.

והנה למרות זאת, גילו לנו חז"ל שלאחר שירבעם חטא והחטיא את ישראל *''טפסו הקב''ה לירבעם בבגדו ואמר לו: חזור בך, ואני ואתה ובן ישי נטייל בגן עדן!''* היתכן כבוד גדול מזה? אלא שירבעם שאל: *''מי בראש?''* והיות והתשובה היתה 'בן ישי', הוא וויתר על הזדמנות פז כזו ואיבד את עולמו. כך הוא טבע האדם שלא מצליח לשלוט בכבודו, והדבר עלול להוציאו מן העולם.

שבת שלום יצחק חלבה

**לעילוי נשמת אאמו"ר אברהם (אלברטו) בן מרים חלבה , הג"ריוסף שלום ב"ר אברהם וחיה מושא, הרב יעקב חי בן מרגלית, הרב אברהם צוקרמן בן שרה,אריה לייב בן דבורה, הרב חנן פורת בן שולמית, עמידרור בן שרה, עוזיאל זוסיא בן יעקב משה, מתתיהו מנחם בן לאה, אבנר יחיאל בן רחל, חיים בן יוסףדוד, גרשום בן חנה, מנשה בן שרה, מרדכי מורד בן חנה,מרדכי שמעון בן דאדא, שלמה בן פורטונה,מאיר ירחמיאל בן שמחה,מסעוד בן עליה, עמרם בן עישה,אילן בן יחזקאל,מנחם נחום בן אליעזר ליפא, שמעון בן עישה, שלמה חי בן מזל טאוס, מורדכי שלום בן רחל, עמרם בן אסתר, זאב בן ברכה, אביאתר בן ברוך הי"ד, יצחק בן אסתר, ניר יהודה בן מיכל, יעקב בן מרים, אייל בן עירית תשורה הי"ד, יעקב נפתלי בן רחל הי"ד, גיל-עד מיכאל בן בת גלים הי"ד, דודי רחמים בן חנה, יוסף ברוך בן תמר,שלמה בן שמחה,אליעזר בן צבי וציפורה, אליהו בן נעמי,שושנה בת רוזה, שרה רחל בת בוליסה, שרה בת רוחמה, שרה בת שולמית, ברוריה בת מרגלית, אילנה בת רחל, מזל פורטונה בת שרה,אלסירה בת שרה, רחל בת סוליקה,יהודית בת עזיזה, אוז'ני בת רוזה,פרלה בת גוטי, שרה בת קיז'ה, שרה בת מריםת.נ.צ.ב.ה.**

**המעוניין לקבל כל שבוע את העלון בדואר אלקטרוני ניתן לשלוח בקשה למייל:**jalabe@neto.net.il**ללא תשלום לזיכוי הרבים**

 השיחה נערכה על פי הבנתו של העורך. כל טעות או חסרון יש לתלות בעורך בלבד.

 ניתן לעיין בעלונים קודמים באתר

 <http://sites.google.com/site/rabbinebenzahl>

 **עלון זה יהיה מוקדש לרפואתה השלמה של אורלי בת דונה וסילביה רות בת אסתר**